laion/Wikipedia-Exotic huggingface dataset:
იოსებ შატბერაშვილი

იოსებ შატბერაშვილი (დ. 10 იანვარი, 1954, ფასანაური, ახლანდ. დუშეთის მუნიციპალიტეტი) — ქართველი ინჟინერი, მეცნიერი. 1969–1972 წლებში მუშაობდა თბილისის № 45 აფთიაქში. 1973 წელს მუშაობდა დიღმის მექანიკური ქარხანაში. 1978 წელს დაამთავრა საქართველოს სასოფლო-სამეურნეო ინსტიტუტის მექანიზაციის ფაკულტეტი. 1978–1988 წლებში მუშაობდა მცენარეთა დაცვის ინსტიტუტში. 1988–1994 წლებში მუშაობდა საავტომობილო გზების დეპარტამენტში. 1994–2002 წლებში იყო შ. პ. ს. „პანაცეას“ გენერალური დირექტორი. 2002–2005 წლებში იყო თბილისის საკრებულოს წევრი ლეიბორისტული პარტიის სიით. 2004-2012 წლებში — ლეიბორისტული პარტიის გენერალური მდივანი. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „შალვა ნათელაშვილი — საქართველოს ლეიბორისტული პარტია“. ლეიბორისტული პარტია 2013 წელს დატოვა. 2013 წლის მაისში პარტია „მემარცხენე ალიანსის“ გენერალურ მდივნად დაინიშნა. იოსებ შატბერაშვილი — საქართველოს ბიოგრაფიული ლექსიკონი იოსებ შატბერაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
მონ-ჟელე (3023)

მონ-ჟელე (ფრანგ. Mont Gelé) — მთა პენინის ალპებში, შვეიცარიაში. მდებარეობს ვალეს კანტონში; გადაჰყურებს სოფელ ვერბიეს. ზამთარში მთაზე მოხვედრა შესაძლებელია საბაგიორთი. მონ-ჟელე Mont Gelé on Hikr
გიორგი გუგავა (პოლიტიკოსი)

გიორგი „გაგა“ გუგავა (დ. 1 ივლისი, 1974, დიდი კუხი, ხონის მუნიციპალიტეტი) — ქართველი იურისტი, პოლიტიკოსი. 1997 წელს დაამთავრა საერო უნივერსიტეტი „აჭარა“. 1997 წლიდან არის ლეიბორისტული პარტიის წევრი. 2002-2006 და 2006-2008 წლებში იყო თბილისის საკრებულოს წევრი ლეიბორისტული პარტიის სიით. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „შალვა ნათელაშვილი - საქართველოს ლეიბორისტული პარტია“. გიორგი გუგავა (პოლიტიკოსი) — საქართველოს ბიოგრაფიული ლექსიკონი გიორგი გუგავა — საქართველოს პარლამენტის ოფიციალური საიტი (მოძველებული / არქივი / ახალი არქივი)
მერაბ სამადაშვილი

მერაბ სამადაშვილი (დ. 11 ოქტომბერი, 1964, თბილისი) — ქართველი პოლიტიკოსი, საქართველოს პარლამენტის სამგზის (1999, 2004, 2008) წევრი. დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტი ინჟინერ-მექანიკოსის სპეციალობით. 1981-1988 წლებში მუშაობდა თბილისის ტრამვაი-ტროლეიბუსების სამმართველოს სალიანდაგო სამსახურში. 1988-1991 წლებში მუშაობდა თბილისის სატრანსპორტო გაერთიანებაში. 1991-1999 წლებში მუშაობდა სხვადასხვა კერძო კომპანიაში. 1999 -2004 წლებში იყო საქართველოს მე-5 მოწვევის პარლამენტის წევრი (თბილისის ნაძალადევის მაჟორიტარი), საარჩევნო ბლოკი: საინიციატივო ჯგუფი . 2004-2008 წლებში — საქართველოს მე-6 მოწვევის პარლამენტის წევრი (თბილისის ნაძალადევის მაჟორიტარი), საარჩევნო ბლოკი: „ახალი საქართველოსთვის“. 2008-2012 წლებში — საქართველოს მე-7 მოწვევის პარლამენტის წევრი (თბილისის ნაძალადევის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012 წლის საპარლამენტო არჩევნებში ნაძალადევის მაჟორიტარობის კანდიდატი იყო („ერთიანი ნაციონალური მოძრაობა“), სადაც ხმათა 23,94% მიიღო (20 266 ხმა) და მეორე ადგილი დაიკავა. მერაბ სამადაშვილი — საქართველოს ბიოგრაფიული ლექსიკონი მერაბ სამადაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ შედეგები 2012
ჰერტოგენბოსი

ჰერტოგენბოსი (ნიდერლ. 's-Hertogenbosch) — ქალაქი და მუნიციპალიტეტი ნიდერლანდების სამხრეთ ნაწილში. ჩრდილოეთი ბრაბანტის ადმინისტრაციული ცენტრი. ქალაქ ამსტერდამიდან დაშორებულია სამხრეთით 80 კმ-ში. მდებარეობს ჭაობიან ტერიტორიაზე, მდინარეების დომელისა და აას შესართავის რაიონში, ზღვის დონიდან 6-7 მ-ზე დაბლა. ქვეყნის მსხვილი სარკინიგზო კვანძია და ჩქაროსნული კავშირებით არის დაკავშირებული ნიდერლანდების მრავალ ქალაქთან. ბრაბანტის ჰერცოგს ჰენრი I-ს თანამედროვე ქალაქის სიახლოვეს ჰქონდა სანადირო სახლი. ქალაქის სახელი ითარგმნება როგორც „ჰერცოგის ტყე“. შუა საუკუნეებში იგი მატყლის წარმოების მნიშვნელოვანი ცენტრი იყო, ხოლო 1559 წელს ეპარქიად გადაიქცა. თავდასხმის არაერთგზის ობიექტი გამხდარა. ამ ყოველივეს განსაკუთრებით ხელს უწყობდა, სტრატეგიული — კათოლიკურ-პროტესტანულ „ხაზზე მდებარეობა“. ჰოლანდიის მიერ ესპანეთის წინააღმდეგ აჯანყების პერიოდში ქალაქზე წარუმატებელი იერიში მიიტანა მორიც ორანელმა (1601, 1603). 1629 წელს ჰერტოგენბოსი ხელში ჩაიგდო ფრედერიკ ჰენრიმ. 1794 წელს ქალაქი ფრანგებს დაეყრდო და 1814 წლამდე იყო ბუშ-დიუ-რინის დეპარტამენტის მთავარი ქალაქი. ეკონომიკა მცირე და საშუალო წარმოებასა და სავაჭრო საქმიანობას ეფუძნება. წამყვანი დარგებია ელექტროტექნიკა, ქიმიური, ტექსტილის, სამკერვალო, ტყავისა და ფეხსაცმლის და სიგარეტის წარმოება. ქალაქში არის რომის კათოლიკური ეკლესიის ეპარქია. ისტორიული ღირსშესანიშნაობებიდან აღსანიშნავია: რატუშა (1671), წმინდა იოანეს სახელობის გოთიკური ეკლესია (აღდგენილი 1419-1520 წლებში) და სხვა. ქალაქში არის აგრეთვე საფეხბურთო კლუბის — დენ ბოსხის სტადიონი და 3 რკინიგზის სადგური; აქ ყოველწლიურად იმართება კარნავალი. ნიდერლანდების ქალაქების სია ოფიციალური საიტი ჰერტოგენბოსი — სტატია ენციკლოპედია ბრიტანიკიდან (ინგლისური)
გლეჩერ-დუკანი

გლეჩერ-დუკანი (გერმ. Gletscher Ducan) — მთა ალბულის ალპებში, შვეიცარიაში. მდებარეობს გრაუბიუნდენის კანტონში. ჩრდილოეთი კალთა დაფარულია მყინვარით. აღმართულია ჰოხ-დუკანის მთის სამხრეთ-დასავლეთით. Gletscher Ducan on Hikr
ტორონტო ჰასკისი

ტორონტო ჰასკისი (ინგლ. Toronto Huskies) — ყოფილი გუნდი ამერიკის საკალათბურთო ასოციაციაში (მოგვიანებით ნაციონალური საკალათბურთო ასოციაცია) 1946-47 წლების სეზონის პერიოდში, რომელიც ტორონტოში, ონტარიოს შტატში მდებარეობდა. გუნდმა ერთ სეზონში 22-38 შედეგით დაასრულა, რასაც გუნდის გაუქმება მოჰყვა საბოლოოდ. 1946 წელს, დიდი არენების მფლობელებმა და ოპერატორებმა ჩაატარეს შეხვედრა ნიუ-იორკში, რომ დაეარსებინათ ამერიკის საკალათბურთო ასოციაცია (ამჟამინდელი NBA). მფლობელები ძირითადად NHL-ის გუნდების წარმომადგენლები არ იყვნენ, რომლებსაც ცარიელი დღეები შეევსოთ. ერთადერთი კანადური დელეგაცია მოწვეული იქნა Maple Leaf Gardens-იდან: ფრენკ სილკ უფრ. საბოლოოდ გუნდმა 1946 წლის 1 ნოემბერს ჩაატარა პირველი მატჩი BAA-ში, რომელიც ასევე ლიგის პირველ მატჩად არის აღიარებული, ჰასკისი 66-68 დამარცხდა ნიუ-იორკ ნიქერბოქერსის წინააღმდეგ, რომელსაც 7 090 მაყურებელი ესწრებოდა. ოსი შექტმენმა ჩააგდო პირველი ქულები ნიუ-იორკ ნიქერბოქერსის რიგებიდან ტორონტო ჰასკის ფარში, რომელიც ლიგის პირველ ქულებადაა აღიარებული. ტორონტოს კალათბურთის გულშემატკივრებმა შექმნეს „დავაბრუნოთ ჰასკისის“ კამპანია, რომელსაც ასევე საიტი მიუძღვნეს TorontoHuskies.org. ჯგუფის მიზანი იყო ახლანდელი ტორონტო რაპტორსის სახელის ჩანაცვლება და ისტორიული „ჰასკისი“-ს სახელის დაბრუნება. 2009 წლის 8 დეკემბერს, რაპტორსმა წარადგინა ახალი ძველ დროში დაბრუნების მაისური, რომელიც ჰასკისის ფორმას ჰგავდა. მაისური იყო სრულიად ანალოგიური, ერთადერთი შორტები ძველთან შედარებით უფრო გრძელი იყო. ასევე ჰასკისის ბანერი იქნა გამოკრული და აუდიტორია რაპტორსის ნაცვლად ჰასკის გაიძახოდა. მნიშვნელობა: W = მოგება, L = წაგება, % = მოგება-წაგების % მაიკ მაკერონი G ლეო მაგუსი F/C  აშშ რედ უალასი G დიქ ფიტზჯერალდი F  აშშ კლეგი ჰერსმენი F/C  აშშ დიქ შულცი F/G  აშშ როი ჰარლი F/G  აშშ ბობ მიულენსი G ედ სედოვსკი C  აშშ ჰარი მილერსი F/C  აშშ ჩარლი ჰოფერი G ფრენკ ფუჩარინო F  აშშ ბობ ფიტზჯერალდი F/C  აშშ ჯორჯ ნოსტრენდი F/C  აშშ ნატ მილიზოკი F  აშშ რეი უერტისი G რალფ სეივერტი C ედ კესიდი G ჯინო სოვრენი F/G  კანადა ჰენკ ბაისეტი G  კანადა ტორონტო რაპტორსი NBA-ის გაუქმებული გუნდების სია ტორონტო ჰასკისი დაარქივებული 2007-08-08 საიტზე Wayback Machine. ↑ The First Basket.
ლარი ბირდი

ლარი ჯოუ ბირდი (ინგლ. Larry Joe Bird დ. 7 დეკემბერი 1956, დასავლეთ ბედენი, ინდიანა, აშშ) — ყოფილი ნაციონალური საკალათბურთო ასოციაციის და ბოსტონ სელტიქსის მოთამაშე, ინდიანა პეისერსის მთავარი მწვრთნელი და ასევე ინდიანა პეისერსის მოქმედი გენერალური მენეჯერი, რომელმაც მოახერხა და მოიგო NBA-ის წლის მწვრთნელის ჯილდო 1998 წელს და ასევე NBA-ის წლის აღმასრულებლის ჯილდო 2012 წელს. მის ანგარიშზე ასევე 3 NBA-ის ჩემპიონის ტიტული და 2 NBA ფინალის MVP ჯილდოა. ის არჩეული იქნა NBA-ის 50 საუკეთესო მოთამაშეს შორის. ყველა ათლეტი 30 წლისთავი შექმნილია ESPN.com-ზე NBA.com: სად დაიბადნენ ლეგენდები NBA ისტორია CNN/Sports წლების მოთამაშე დაარქივებული 2013-09-30 საიტზე Wayback Machine. 1979 ოსკარ რობერტსონის თასი დაარქივებული 2008-06-11 საიტზე Wayback Machine. ლარი ბირდის ვიდეოები mReplay.com-ზე დაარქივებული 2007-12-24 საიტზე Wayback Machine. ლარი ბირდის სტატისტიკა დაარქივებული 2009-04-17 საიტზე Wayback Machine. ინდიანას დიდების დარბაზის წევრის პროფილი დაარქივებული 2011-08-17 საიტზე Wayback Machine.
ანტიოქე I სოტერი

ანტიოქე I სოტერი (ძვ. წ. 324 - 261) – სელევკიდების ელინისტური სახელმწიფოს – სირიის მეფე. სელევკე I ნიკატორის ძე. ძვ. წ. 293-280 წლებში მამის თანამოსაყდრე. ძვ. წ. 280 წლიდან დამოუკიდებელი მმართველი. დააარსა ახალი ქალაქები, უშედეგოდ ცდილობდა ბითინიის შემოერთებას. ძვ. წ. 278 წელს დაამარცხა მცირე აზიაში შემოჭრილი კელტები (გალატები). ძვ. წ. 274-271 წლებში წარუმატებლად ებრძოდა ეგვიპტის მეფე პტოლემე II ფილადელფოსს. ცდილობდა პერგამონის სამეფოს შემოერთებას, მაგრამ მარცხი განიცადა. ქართული საბჭოთა ენციკლოპედია, ტ. 1, თბ., 1975. — გვ. 490.
ანტიოქე II თეოსი

ანტიოქე II თეოსი (ძვ. წ. 286 - 246) – სელევკიდების ელინისტური სახელმწიფოს – სირიის მეფე. ანტიოქე I-ის ძე. მეფობდა ძვ. წ. 261 წლიდან. აღადგინა იონიის ბერძნული ქალაქების დამოუკიდებლობა. ებრძოდა ეგვიპტეს (ძვ. წ. 258-253), წაართვა მას მცირე აზიისა და ფინიკიის ზოგიერთი ოლქი. ხანგრძლივი ომის შემდეგ ეგვიპტეს დაუზავდა და ცოლად შეირთო ეგვიპტის მეფის პტოლემე II ფილადელფოსის ასული ბერენიკე. აღმოსავლეთში დაკარგა ბაქტრია, სოგდიანე და მარგიანე. მეგობრული ურთიერთობა დაამყარა ინდოეთის მეფე აშოკასთან და თავის სამეფოში ბუდიზმის ქადაგების ნება დართო. ქართული საბჭოთა ენციკლოპედია, ტ. 1, თბ., 1975. — გვ. 490.
ანტიოქე IV ეპიფანე

ანტიოქე IV ეპიფანე – სელევკიდების ელინისტური სახელმწიფოს – სირიის მეფე. ანტიოქე III-ის ძე. მეფობდა ძვ. წ. 175-164 წლებში. იზრდებოდა რომში, როგორც მძევალი. განათლება დაასრულა ათენში. იყო კარგი მხედართმთავარი და დიპლომატი, ცდილობდა აღმოსავლეთის ქვეყნების იძულებით ელინიზაციას. ძვ. წ. 170 და 168 წლებში შეიჭრა ეგვიპტეში, მაგრამ რომის ბრძანებით უკან დაიხია. იერუსალიმში იაჰვეს ტაძარი ზევსის ტაძრად გადააქცია, რამაც იუდეველთა აჯანყება გამოიწვია. ქართული საბჭოთა ენციკლოპედია, ტ. 1, თბ., 1975. — გვ. 490. ვიკისაწყობში არის გვერდი თემაზე: ანტიოქე IV ეპიფანე ანტიოქე IV ეპიფანე ანტიოქე IV ეპიფანე livius.org-ზე ანტიოქე IV ეპიფანე დაარქივებული 2016-03-13 საიტზე Wayback Machine. Seleucid Genealogy-ზე
საბას სამედიცინო უნივერსიტეტი

საბას სამედიცინო უნივერსიტეტი — საბას (ნიდერლანდების ანტილის კუნძულები) დედაქალაქ ბოტომში მდებარე არაკომერციული სამედიცინო სკოლა. საბას უნივერსიტეტი კურს დამთავრებულებს ანიჭებს მედიცინის დოქტორის ხარისხს. საბას უნივერსიტეტის მფლობელია R3 Education, Inc. საბას სამედიცინო უნივერსიტეტი ჩამოყალიბდა 1986 წელს, როგორ საბას მთავრობის და ამერიკის შეერთებული შტატების მედოკოსების ერთობლივი პროექტი. უნივერსიტეტმა ნიდერლანდების ანტილის კუნძულების ფედერალური მთავრობის ნებართვა მიიღო 1988 წელს და ოფიციალურად მოქმედება დაიწყო 1989 წელს. ჯგუფების ზომა შეადგენს 80 -100 სტუდენტს, სტუდენტები 20 თვეში ადიან საბაზისო სამედიცინო მომზადებას და შემდეგ ამერიკისა და კანადის კლინიკებში აგრძელებენ პრაქტიკის მიღებას. Saba University Official Website The Accreditation Commission on Colleges of Medicine (ACCM) Saba University AMSA Official Website დაარქივებული 2012-04-25 საიტზე Wayback Machine. Saba University School of Medicine Campus Website ↑ IMED - FAIMER International Medical Education Directory - School Details. Imed.faimer.org. დაარქივებულია ორიგინალიდან — 2011-10-07. ციტირების თარიღი: 2011-11-23. ↑ R3 Education Inc.: Private Company Information - BusinessWeek. Investing.businessweek.com (2010-07-15). ციტირების თარიღი: 2011-11-23. ↑ Saba University School of Medicine - History of Saba University. Saba.edu. დაარქივებულია ორიგინალიდან — 2011-11-08. ციტირების თარიღი: 2011-11-23.
ამსტერდამ-რაინის არხი

ამსტერდამ-რაინის არხი (ნიდერლ. Amsterdam-Rijnkanaal) — არხი ნიდერლანდებში, რომელიც ქალაქ ამსტერდამს აკავშირებს მთავარი სანაოსნო გზით მდინარე რაინთან. წარმოადგენს მნიშვნელოვან სანაოსნო არტერიას ამსტერდამის პორტსა და გერმანიის რურის რეგიონს შორის. არხი აგრეთვე გამოიყენება წყალმომარაგებისათვის. ამსტერდამის პორტიდან ბრეკელენამდე მიემართება სამხრეთისაკენ, შემდეგ სამხრეთ-აღმოსავლეთ მიმართულებას იღებს და გაივლის ქალაქ უტრეხტს, რის შემდეგაც, უერთდება მერვედეს არხს; კვეთს მდინარეებს ლეკსა და ლინგეს და უახლოვდება მდინარე ვაალს. არხის სიგანეა 100-120 მ, სიღრმე 6 მ. ამსტერდამ-რაინის არხი (ნიდერლანდური ენა)
ტროპიკული ციკლონი

ტროპიკული ციკლონი — მეტეოროლოგიაში შტორმის სისტემა დახურული ცირკულაციით დაბალი წნევის ცენტრის ირგვლივ, რომელსაც ორთქლიანი ჰაერის მასების ამაღლებითა და კონდენსაციით გამოთავისუფლებული სიმხურვალე იწვევს. მათი სიძლიერისა და მდებარეობის მიხედვით არსებობს რამდენიმე ტერმინი, რომლითაც ტროპიკული ციკლონები მოიხსენიება, მათ შორის: ტროპიკული დეპრესია, ტროპიკული შტორმი, ქარიშხალი და ტაიფუნი. ტროპიკულ ციკლონებს შეუძლია ექსტრემალურად ძლიერი ქარების, ტორნადოებისა და ტორენციული წვიმების (მეწყერისა და მყისიერი წყალდიდობის შემქმენლი) წარმოქმნა, რაც ყველაზე მძიმედ სანაპირო რაიონებში აისახება. მიუხედავად იმისა, რომ ტროპიკული ციკლონების ეფექტი მოსახლეობაზე შეიძლება კატასტროფული იყოს, მათ ასევე გვალვიან პირობებში დედამიწისთვის საჭირო ნესტი მოაქვს უზარმაზარი რაოდენობით. ციკლონებს სიმხურვალე გააქვს ტროპიკებიდან, რაც გლობალური ატმოსფერული ცირკულაციის მნიშვნელოვანი მექანიზმია, რომელიც დედამიწის ტროპოსფეროს წონასწორობის შენარჩუნების საშუალებას იძლევა. ციკლონი ვიკისაწყობში არის გვერდი თემაზე: ტროპიკული ციკლონი US National ქარიშხლების ცენტრი იაპონიის მეტეოროლოგიური სააგენტო ინდოეთის მეტეოროლოგიური დეპარტამენტი Météo-France – საფრანგეთი ფიჯის მეტეოროლოგიის ცენტრი
ვალეის არხი

ვალეის არხი (ნიდერლ. Valleikanaal) — არხი ნიდერლანდებში. სიგრძე 40 კმ. აკავშირებს მდინარე ქვემო რაინს (რენენი, საფრანგეთი) მდინარე ემთან (ამერსფორტი, ნიდერლანდები). არხზე მხოლოდ ნავებს შეუძლიათ გავლა. გამოიყენება სადრენაჟო მიზნებში, უპირველეს ყოვლისა, წყალდიდობის თავიდან ასაცილებლად. დაბინძურებულია, პერიოდულად მიმდინარეობს წმენდითი სამუშაოები. ვალეის არხი დაარქივებული 2012-04-26 საიტზე Wayback Machine. (ნიდერლანდური ენა)
ნიეივე-ვატერვეგის არხი

ნიეივე-ვატერვეგის არხი (ნიდერლ. Nieuwe Waterweg) — სანაოსნო არხი ნიდერლანდებში, რაინისა და მაასის დელტაში. იწყება მდინარე სხერის შესართავის რაიონში და მიემართება დასავლეთისაკენ. ჰუკ-ვან-ჰოლანდთან გადის ჩრდილოეთის ზღვაში. მდინარე რაინის ხელოვნური შესართავია. აშენდა XIX საუკუნის მეორე ნახევარში. ამჟამად წარმოადგენს ევროპორტთან დაკავშირებულ მნიშვნელოვან სავაჭრო მარშრუტს. სიგრძე 10 კმ. 1997 წელს დელტაპროექტის ფარგლებში არხისთვის ააშენეს მასლანტკერინგის ბარიერი. ნიეივე-ვატერვეგის არხი (ნიდერლანდური ენა)
ლეკი (მდინარე)

ლეკი (ნიდერლ. Lek) — მდინარე ნიდერლანდებში. რაინის ერთ-ერთი მთავარი ტოტი მისსავე დელტაში. სიგრძე დაახლოებით 60 კმ. ქმნის ქვეყნის ერთ-ერთ მთავარ სანაოსნო გზას. მდინარის მონაკვეთზე გადის საზღვარი უტრეხტის, გელდერლანდისა და სამხრეთ ჰოლანდიის პროვინციებს შორის. ნაპირზე არაერთი დასახლებული პუნქტია. ნიდერლანდების მდინარეების სია მდინარე ლეკი (ნიდერლანდური ენა)
დიზე

დიზე (ნიდერლ. Dieze) — მდინარე ნიდერლანდებში, ჩრდილოეთ ბრაბანტის პროვინციაში. მდინარე მაასის შენაკადი. სიგრძე 5 კმ. წარმოიქმნება ქალაქ ჰერტოგენბოსთან მდინარეების აას და დომელის შეერთების შედეგად. ნაწილობრივ, გადაკვეთილია არხებით. ნიდერლანდების მდინარეების სია
პიცო-ჩენტრალე

პიცო-ჩენტრალე (იტალ. Pizzo Centrale) — მთა ლეპონტის ალპებში, შვეიცარიაში. მდებარეობს ურისა და ტიჩინოს კანტონების საზღვარზე. აღმოსავლეთის მხრიდან გადაჰყურებს სენ-გოტარდის უღელტეხილს. სამხრეთ კალთასთან მდებარეობს ლაგო-დე-ლა-სელის ტბა. ჩრდილოეთ კალთაზე გაწოლილია მყინვარი. Pizzo Centrale on Hikr.org
ტორენტჰორნი

ტორენტჰორნი (გერმ. Torrenthorn) — მთა ბერნის ალპებში, შვეიცარიაში. მდებარეობს ვალეს კანტონში; გადაჰყურებს ლეკარბადის მუნიციპალიტეტს. ზამთარში ტორენტჰორნი სათხილამურო კურორტის არეალს მიეკუთვნება. Torrenthorn on Hikr Climb account from the cablecar station at the Rinderhütte დაარქივებული 2016-03-03 საიტზე Wayback Machine.
დორდტსხე-კილი

დორდტსხე-კილი (ნიდერლ. Dordtsche Kil) — მდინარე ნიდერლანდებში, სამხრეთ ჰოლანდიის პორვინციაში. აკავშირებს აუდე-მაასსა და ჰოლანდს-დიპს. სიგრძე დაახლოებით 9 კმ. მდინარის უდიდესი ნაწილი ხელოვნური წარმოშობისაა. 2006 წლის 20 დეკემბერს მდინარეში იპოვეს XIX საუკუნის გემის ნამტვრევები. ნიდერლანდების მდინარეების სია დორდტსხე-კილი (ნიდერლანდური ენა)
მანანა ბერიკაშვილი

მანანა ბერიკაშვილი (დ. 27 აპრილი, 1958, თბილისი) — ქართველი მსახიობი, რეჟისორი, ხელოვნების მეცნიერებათა დოქტორი, სრული პროფესორი, საქართველოს კულტურისა და სპორტის მინისტრის მოადგილე (2013–2018). 1975 წელს ჩააბარა საქართველოს შოთა რუსთაველის სახელობის თეატრალური ინსტიტუტის დრამის ფაკულტეტზე. 1999–2001 წლებში კი სწავლობდა საქართველოს შოთა რუსთაველის სახელობის თეატრალური ინსტიტუტის სარეჟისორო ფაკულტეტზე. მიჰყავს მეტყველების თეორიისა და კულტურის ლექტორი კავკასიის უნივერსიტეტის მედიის სკოლაში, არის მუსიკისა და დრამის თეატრის რეჟისორი, საეთერო გამოსვლების ოსტატობისა და მეტყველების კულტურის კონსულტანტი აჭარის ტელევიზიაში და ასევე, რიტორიკის პედაგოგი იუსტიციის უმაღლეს სკოლაში. დადგმული აქვს სპექტაკლები: „ლექსად თქმული ქართლის ცხოვრება“, „ყოველმან ჩემმან მპოველმან“, „სიშორით სიახლოვე“, „მოუარეთ საქართველოს“, „მგზავრები“, „ჩვენი გველის დიდება“ და სხვ. მიღებული აქვს პრემია საუკეთესო ანსამბლური სპექტაკლისათვის და საუკეთესო ეპიზოდური როლისთვის სპექტაკლში „ჩვენი გველის დიდება“, ასევე ჩიკაგოს საერთაშორისო ფესტივალის I პრემია და ვ. იახტოვის სახელობის საერთაშორისო ფესტივალის გრანპრი. 2012 წლის საპარლამენტო არჩევნებში გურჯაანის მაჟორიტარობის კანდიდატი იყო („ქართული ოცნება“), სადაც ხმათა 43,6% მიიღო (15 810 ხმა) და მეორე ადგილი დაიკავა. 2018 წლის 17 ივლისს სამინისტროების რესტრუქტურიზაციის შემდეგ კულტურის მინისტრის ყოფილი მოადგილე ბერიკაშვილს სტატუსი შეუჩერდა და თანამდებობიდან გაათავისუფლეს. მანანა ბერიკაშვილი — საქართველოს ბიოგრაფიული ლექსიკონი ↑ შედეგები 2012
Isis

Isis — ნიდერლანდური სპორტული ავტომობილების მწარმოებელი პროდუქტი. დაარსდა 2011 წელს. ამჟამად გააჩნია ორი მოდელი: Isis AM01 და Isis AM02. პირველის ძრავა 2.0 ლიტრიანია, რომელიც გამოიმუშავებს 275 ცხენის ძალას. გადაცემათა კოლოფი 5-სიჩქარიანი, მექანიკა. 100 კმ-მდე აჩქარებას უნდება 4.2 წამში. წონა 850 კგ.; მეორე — 3.0 ლიტრიანია, გამოიმუშავებს 400 ცხენის ძალას. წონა 850-999 კგ. Isis – ოფიციალური საიტი დაარქივებული 2011-04-23 საიტზე Wayback Machine. (ნიდერლანდური ენა)
Canta

Canta — ნიდერლანდური ფირმის — ვააეიენბერგის ინვალიდებისათვის განკუთვნილი მიკროავტომობილი-მიკროსავარძელი. ამ ტიპის მიკროავტომობილის სამართავად არ არის საჭირო ჩვეულებრივი სახის მართვის მოწმობა, თუმცა სავალდებულოა სპეციალური სერტიფიკატი. სიგანე 1,10 მ-ზე ნაკლებია, ამდენად ნიდერლანდების საგზაო მოძრაობის წესების თანახად, ამ მიკროავტომობილით გადაადგილება ნებადართულია ველობილიკებზე. აქვს ბენზინის ან ელექტრული ტიპის ძრავა. ფართოდ არის ხმარებაში საკუთრივ ნიდერლანდებში; აგრეთვე საექსპორტოდ გააქვთ გერმანიასა და დიდ ბრიტანეთში. Canta – ოფიციალური საიტი (ნიდერლანდური ენა)
კობი ბრაიანტი

კობი ბინ ბრაიანტი (ინგლ. Kobe Bean Bryant; დ. 23 აგვისტო 1978, ფილადელფია — გ. 26 იანვარი, 2020, კალაბასასი) — ამერიკელი პროფესიონალური კალათბურთელი, რომელიც მსროლელის პოზიციაზე თამაშობდა ლოს-ანჯელეს ლეიკერსში ნაციონალურ საკალათბურთო ასოციაციაში (NBA). ბრაიანტი არჩეული იქნა 1996 წლის დრაფტზე მე-13 არჩევნად შარლოტ ჰორნეტსის მიერ, მაგრამ გაშვებული იქნა ლოს-ანჯელეს ლეიკერსის რიგებში იმ ზაფხულშივე. კარიერის მანძილზე მან 5 NBA ჩემპიონის ტიტული მოიგო გუნდთან ერთად. ასევე 2-ჯერ იქნა დასახელებული NBA ფინალის MVP, NBA MVP და ასევე 4 NBA All-Star მატჩის MVP ჯილდოა მის ანგარიშზე. 2020 წლის 26 იანვარს კობი ბრაიანტი ტრაგიკულად დაიღუპა ვერტმფრენის ჩამოვარდნისას, რომელშიც ასევე იმყოფებოდა 8 სხვა ადამიანი, მათ შორის კობის 13 წლის ქალიშვილი ჯიჯი. ოფიციალური საიტი კარიერის სტატისტიკა nba.com-ზე და basketball-reference.com-ზე დაარქივებული 2012-05-01 საიტზე Wayback Machine. კობი ბრაიანტი imdb.com-ზე NBA.com – კობის გვერდი Page კობი ბრაიანტი FoxSports ვიდეო არქივში დაარქივებული 2009-10-04 საიტზე Wayback Machine. ↑ Kobe Bryant Dead, Dies in Helicopter Crash en. ციტირების თარიღი: 2020-01-26 ↑ Kobe Bryant, daughter Gianna among nine dead in helicopter crash in Calabasas (January 26, 2020). ციტირების თარიღი: January 26, 2020. ↑ Winton, Richard (January 26, 2020). „Kobe Bryant, daughter Gianna among nine dead in helicopter crash in Calabasas“. Los Angeles Times. ციტირების თარიღი: January 26, 2020.
დავით ქევხიშვილი

დავით ქევხიშვილი (დ. 5 იანვარი, 1983 ახალსოფელი, ახლანდ. ყვარლის მუნიციპალიტეტი) — ქართველი სპორტსმენი, ძიუდოისტი. დაამთავრა თბილისის სახელმწიფო უნივერსიტეტის იურიდიული ფაკულტეტი წითელ დიპლომზე. საქართველოს ძიუდოისტთა ეროვნული ნაკრების წევრი, 2004-2008 წლებში იყო ნაკრების კაპიტანი. არის ევროპისა და მსოფლიოს ჩემპიონი და პრიზიორი, 2004 წლის ათენის ოლიმპიადის მონაწილე (VII ადგილი). ღირსების ორდენის კავალერი. 2012 წლის 1 ოქტომბრიდან 2014 წლის 25 აპრილამდე ყვარლის მუნიციპალიტეტის გამგებელი. 2014 წლის 25 აპრილს, პოლიციამ ყვარლის გამგებელი დავით ქევხიშვილი და მასთან ერთად კიდევ 17 პირი, ძირითადად „ქართული ოცნების“ აქტივისტები წვრილმანი ხულიგნობის ბრალდებით 2014 წლის 25 აპრილს დილით დააკავა. ამავე დროს, საკრებულოს წევრებმა დახურული სხდომა გამართეს და გამგებელი თანამდებობიდან გაათავისუფლეს. 2014 4 ნოემბერს გურჯაანის რაიონულმა სასამართლომ უკანონოდ ცნო ყვარლის მუნიციპალიტეტის საკრებულოს გადაწყვეტილება, გამგებელ დავით ქევხიშვილის თანამდებობიდან გადაყენების თაობაზე. 2012 წლის 10 დეკემბრიდან საქართველოს ძიუდოს ფედერაციის პრეზიდენტია. ბიოგრაფია [მკვდარი ბმული] გაიცანი შენი კანდიდატი: დავით ქევხიშვილი დავით ქევხიშვილი[მკვდარი ბმული] — ქართული სპორტი ↑ 1.0 1.1 Olympedia — 2006. <a href="https://wikidata.org/wiki/Track:Q95606922"></a> ↑ ძიუდოს ფედერაცია დავით ქევხიშვილს ჩააბარეს. „მსოფლიო სპორტი“. 10.12.2012
მარიკა ვერულაშვილი

მარიკა ვერულაშვილი (დ. 19 მარტი, 1971, ახალსოფელი, ყვარლის რაიონი) — ქართველი პოლიტიკოსი, საქართველოს სამი მოწვევის (2004, 2008, 2012) პარლამენტის წევრი. 1993 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 1994-1997 წლებში მუშაობდა „პირველი არხის“ პროგრამა „მაცნეს“ კორესპონდენტად. 1997-2000 წლებში მუშაობდა საქართველოს მთავარი სამხედრო პროკურატურის პრესცენტრში. 2000-2001 წლებში იყო საქართველოს იუსტიციის სამინისტროს პრესისა და საზოგადოებასთან ურთიერთობის დეპარტამენტის უფროსი. 2001 წელს დაიწყო მუშაობა „ერთიანი ნაციონალური მოძრაობის“ პრესისა და საზოგადოებასთან ურთიერთობის სამსახურის უფროსად. 2002-2003 წლებში იყო თბილისის საკრებულოს თავმჯდომარის, მიხეილ სააკაშვილის პრესმდივანი. 2003-2004 წლებში იყო საქართველოს პრეზიდენტის თანაშემწე. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით , საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი (ყვარლის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. მარიკა ვერულაშვილი — საქართველოს ბიოგრაფიული ლექსიკონი მარიკა ვერულაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
თამაკონი

თამაკონი — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში. თემის ცენტრი (სოფლები: თამაკონი, თარგამეული, ნამიკოლავო პირველი). სოფელში მდებარეობს თამაკონის ციხე. 2014 წლის აღწერის მონაცემებით სოფელში ცხოვრობს 530 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
თარგამეული

თარგამეული — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, თამაკონის თემში (სოფლები: თამაკონი, თარგამეული, ნამიკოლავო პირველი). 2014 წლის აღწერის მონაცემებით სოფელში ცხოვრობს 248 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
თავაძე

საკუთარი სახელი თავაძე შეიძლება აღნიშნავდეს ერთ-ერთ შემდეგ პიროვნებათაგანს: ამბროსი თავაძე — ფილოსოფოსი გიორგი თავაძე — სამხედრო მოღვაწე გიორგი თავაძე — მეტალურგი გიორგი თავაძე — ფეხბურთელი გოგა თავაძე — რეჟისორი დავით თავაძე — საბჭოთა კავშირის გმირი დიმიტრი თავაძე — თეატრის მხატვარი ზაზა თავაძე — იურისტი თამარ თავაძე — თეატრის მხატვარი ილია თავაძე — ფილოსოფოსი, დიპლომატი მერაბ თავაძე — მსახიობი, რეჟისორი ნიკოლოზ თავაძე — მსახიობი, რეჟისორი რევაზ თავაძე — პიანისტი რობერტ თავაძე — სამხედრო და სახელმწიფო მოღვაწე რუბენ თავაძე — მოქანდაკე საბა თავაძე — ფეხბურთელი სოლომონ თავაძე — მწერალი ფერდინანდ თავაძე — მეცნიერი-მეტალურგი შალვა თავაძე — არქი­ტექტორი